
R E P U B L I K A   H R V A T S K A

Z A K LJ U Č A K

Trgovački sud u Rijeci po stečajnoj sutkinji Emi Brdovčak, u stečajnom postupku nad dužnikom ELEKTROMEHANIKA MARINE d.o.o. u stečaju, Rijeka, Tina Ujevića bb, OIB: 02336354353, MBS: 040242247, 23. siječnja 2018.,
 
z a k  l j u č i o  j e

I.	Utvrđuje se vrijednost nekretnine stečajnog dužnika označene kao k.č.br. 1809/6, upisane u z.k.ul. 3664, k.o. Srdoči, upisane u zemljišnim knjigama Općinskog suda u Rijeci, zemljišnoknjižni odjel Rijeka, a koja u naravi predstavlja industrijsko dvorište i gospodarsku zgradu, površine 1065 m2, 

u iznosu od 2.557.614,00 kn.

II.	Na nekretnini iz točke I. izreke ovog zaključka uknjiženo je pravo zaloga u korist Pert d.o.o. Ilok, Hercegovačkih brigada 27, OIB: 42255248046 i  Republike Hrvatske te je provedena zabilježba ovrhe poslovni broj Ovr-2728/16 od 8. kolovoza 2016. 

III.	Prodaju nekretnine iz točke I. ovog zaključka provodi Financijska agencija (dalje: Agencija) elektroničkom javnom dražbom uz odgovarajuću primjenu pravila ovršnoga postupka o ovrsi na nekretnini.

IV.	Ovaj zaključak bit će objavljen na mrežnoj stranici e-oglasne ploče suda, na stranicama web-stečaj, Očevidniku nekretnina koje se prodaju u stečajnom postupku i web stranici Agencije.  

V.	Uvjeti prodaje:
-	prodaje se nekretnina označena kao k.č.br. 1809/6, upisana u z.k.ul. 3664, k.o. Srdoči, upisana u zemljišnim knjigama Općinskog suda u Rijeci, zemljišnoknjižni odjel Rijeka, a koja u naravi predstavlja industrijsko dvorište i gospodarsku zgradu, površine 1065 m2
-	 nekretnina nije slobodna od osoba i stvari,
-	nekretnina se ne može prodati na prvoj dražbi ispod tri četvrtine utvrđene vrijednosti nekretnine,  
-	poreze i prireze snosit će kupac,
-	kupac je dužan uplatiti kupovninu na poseban račun Agencije otvoren za tu namjenu u roku od 30 dana od dana pravomoćnosti rješenja o dosudi. Ako kupac u tom roku ne položi kupovninu sud će rješenjem oglasiti prodaju nevažećom  i odrediti novu prodaju. Iz položene jamčevine namirit će se troškovi nove prodaje i naknaditi razlika između kupovnine postignute na prijašnjoj i novoj prodaji. O tome odluku donosi sud i dostavlja je Agenciji radi prijenosa novčanih sredstava, 
-	kao kupci na javnoj dražbi mogu sudjelovati osobe koje su prethodno uplatile jamčevinu u iznosu od 255.841,60 kn na poseban račun Agencije,
- 	jamčevina mora biti uplaćena u roku i na način utvrđen u pozivu na sudjelovanje, 
-	ponuditeljima čija ponuda ne bude prihvaćena, Agencija će vratiti jamčevinu na temelju naloga suda za prijenos novčanih sredstava;
-	u pozivu za sudjelovanje na elektroničkoj javnoj dražbi bit će određen datum i vrijeme početka i završetka elektroničke javne dražbe, vrijeme kada osobe zainteresirane za kupnju nekretnine mogu razgledati nekretnine, kao i druge potrebne podatke.
- 	elektronička dražba provest će se i ako na njoj sudjeluje samo jedan ponuditelj,
-	prvi razlučni vjerovnik u prednosnom redu može izjaviti da kupuje nekretninu i da stavlja u prijeboj svoju tražbinu s protutražbinom stečajnog dužnika po osnovi cijene u visini utvrđene vrijednosti nekretnine. 

Obrazloženje

Rješenjem ovog suda poslovni broj St-379/12-10 od 26. travnja 2013.  otvoren je stečajni postupak nad gore navedenim stečajnim dužnikom čiju imovinu čini  (i) u uvodu označena nekretnina a na kojoj je upisano razlučno pravo u korist Pert d.o.o. Ilok i Republike Hrvatske.
	
Rješenjem od 11. listopada 2017. određena je prodaja nekretnine u stečajnom postupku.

Ovlašteni stalni sudski vještak graditeljske struke Mirko Eraković izradio je mišljenje o tržišnoj vrijednosti predmetne nekretnine koja je prema navedenom mišljenju procijenjena na iznos od 334.766,23 EUR-a,odnosno 2.557.614,00 kn.  

Razlučni vjerovnici prihvatili su procjenu vrijednosti sačinjenu od vještaka Mirka Erakovića pa s obzirom na to da razlučni vjerovnici nisu imali primjedbe na mišljenje vještaka procjenitelja te uvažavajući okolnost da sud nije imao razloga posumnjati stručnost navedenog nalaza i mišljenja, vrijednost nekretnina utvrđena je u visini navedenoj u točki I. izreke ovog zaključka sukladno odredbi čl. 92. Ovršnog zakona („Narodne novine“ broj 112/12 i 93/14; dalje: OZ).  

U preostalom dijelu, zaključak je donesen primjenom odredbe čl. 95. do 102. OZ-a. 

U Rijeci, 23. siječnja 2018.

										Sutkinja:
									      Ema Brdovčak
								     





UPUTA O PRAVNOM LIJEKU:
Protiv ovog zaključka nije dopuštena žalba (čl.19.st.7. SZ).

